Ο **Ζοάν Άνχελ Ρομάν Ογιέ** (*Joan Ángel Román Ollè*, γενν. 18 Μαΐου 1993) είναι Ισπανός ποδοσφαιριστής, ο οποίος αγωνίζεται ως αριστερός πλάγιος μέσος για την Βίσλα Κρακοβίας.

Σταδιοδρομία σε συλλόγους
-------------------------

### Πρώιμη σταδιοδρομία

Γεννημένος στο Ρέους της Ταραγόνα στην Καταλονία, ο Ρομάν ξεκίνησε να παίζει ποδόσφαιρο στην τοπική Μπαρί Σάντες Κρέους, πριν από την ένταξή του στις ακαδημίες νέων της Εσπανιόλ στην ηλικία των 10 ετών. Έξι χρόνια αργότερα υπέγραψε με τη Μάντσεστερ Σίτι, παίζοντας αποκλειστικά με την δεύτερη ομάδα κατά τη διάρκεια της θητείας του και κλήθηκε μία φορά στην πρώτη ομάδα, σε μία νίκη με 3-2 επί της Σπόρτινγκ Λισαβόνας για το Γιουρόπα Λιγκ εκείνης της σεζόν, όπου παρέμεινε αχρησιμοποίητος αναπληρωματικός.

### Μπαρτσελόνα B

Στις 27 Ιουνίου 2012, ο Ρομάν επέστρεψε στην πατρίδα του, υπογράφοντας τριετές συμβόλαιο με τη Μπαρτσελόνα Β. Έκανε το επαγγελματικό ντεμπούτο του στις 8 Σεπτεμβρίου, αντικαθιστώντας τον Σέρχιο Αραούχο για τα τελευταία 24 λεπτά της εκτός έδρας νίκης με 1-0 επί της Γουαδαλαχάρα για τη Σεγούντα Ντιβισιόν. Στον επόμενο αγώνα του, στις 13 Οκτωβρίου και πάλι από τον πάγκο, σημείωσε το πρώτο του γκολ για να κλείσει το σκορ στη νίκη με 3-0 εναντίον της Σπόρτινγκ Χιχόν στο Μίνι Εστάντι. Συνολικά, είχε 22 συμμετοχές κατά την πρώτη του σεζόν. Στις 13 Ιανουαρίου 2013, σκόραρε ύστερα από ένα λεπτό από την είσοδο του στον αγώνα στη νίκη με 4-2 επί της Χερέθ.

Στις 31 Ιανουαρίου 2014, ύστερα από το σκοράρισμα ακόμα δύο γκολ  σε 16 αγώνες της δεύτερης κατηγορίας κατά το πρώτο εξάμηνο του 2013-14, ο Ρομάν δανείστηκε στη Βιγιαρεάλ της Πριμέρα Ντιβισιόν, για το υπόλοιπο της σεζόν. Οκτώ ημέρες αργότερα, έκανε το ντεμπούτο του στο πρωτάθλημα, παίζοντας στα τελευταία 28 λεπτά στη θέση του Μόι Γκόμεθ, στην εκτός έδρας ήττα με 4-2 εναντίον της Ρεάλ Μαδρίτης. Η επόμενη μοναδική του συμμετοχή ήταν στις 5 Απριλίου, όπου ξεκίνησε βασικός στην ήττα με 0-1 εναντίον της Ατλέτικο Μαδρίτης.

Ο Ρομάν επέστρεψε στη μητρική του ομάδα για τη σεζόν 2014-15, παίζοντας σε 32 αγώνες *καθ 'οδόν* προς έναν τελικό υποβιβασμό. Συνολικά, σημείωσε πέντε γκολ κατά τη διάρκεια της πορείας του, μεταξύ των οποίων δύο στις 23 Μαΐου, σε μία ήττα με 2-4 εναντίον της Λας Πάλμας, όπου αγωνίστηκε μόνο 22 λεπτά.

### Μπράγκα

Μετά τη λήξη του συμβολαίου του με τη Μπαρτσελόνα Β, ο Ρομάν εντάχθηκε στη Μπράγκα, υπογράφοντας τριετές συμβόλαιο στις 28 Ιουνίου 2015. Έκανε το ντεμπούτο του στην Πριμέιρα Λίγα την πρώτη αγωνιστική της σεζόν, σημειώνοντας το νικητήριο γκολ στην εντός έδρας νίκη με 2-1 επί της Νασιονάλ, επτά λεπτά μετά την είσοδο του στον αγώνα.

Αφού αγωνίστηκε μόνο σε έξι αγώνες σε όλες τις διοργανώσεις, ο Ρομάν δανείστηκε στη Νασιονάλ μέχρι το τέλος της σεζόν, στις 18 Ιανουαρίου 2016. Τον Αύγουστο, μετακόμισε με μονοετές δανεισμό στη Σλασκ Βρότσλαβ της Εκστρακλάσα.

### Μετέπειτα σταδιοδρομία

Ο Ρομάν αποχώρησε από τη Μπράγκα τον Ιανουάριο του 2018 και εντάχθηκε στην ΑΕΛ Λεμεσού μέχρι το τέλος της σεζόν της Α' κατηγορίας Κύπρου. Σε κάτι περισσότερο από ένα χρόνο αργότερα, επέστρεψε στην Πολωνία και υπέγραψε με τη Μιέντζ Λεγκνίτσα. Το συμβόλαιο του τερματίστηκε μετά τον υποβιβασμό της ομάδας και ακολούθως υπέγραψε διετές συμβόλαιο με τον Παναιτωλικό της Σούπερ Λιγκ τον Ιούλιο του 2019.

Διεθνής σταδιοδρομία
--------------------

Ο Ρομάν έχει υπάρξει διεθνής με την Εθνική Ισπανίας U16 (3 συμ. 2 γκολ).

Παραπομπές
----------

1. ↑  (πολλαπλές γλώσσες) *Transfermarkt*. 121411. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 150a54c2.
3. ↑  «As» (Ισπανικά) Grupo PRISA. Μαδρίτη. joan\_roman/20333.
4. ↑  (Πολωνικά) *90minut.pl*. 32295. Ανακτήθηκε στις 23  Σεπτεμβρίου 2022.
5. ↑  «Reus, la cantera del Barça» (στα ισπανικά). *Mundo Deportivo*. 27 Ιουλίου 2012.. Ανακτήθηκε στις 29 Ιανουαρίου 2016.
6. ↑  «Man City 3–2 Sporting». BBC Sport. 15 Μαρτίου 2012. Ανακτήθηκε στις 7 Απριλίου 2016.
7. ↑  «Joan Àngel Román, Barça B's first signing». Μπαρτσελόνα. 27 Ιουνίου 2012. Ανακτήθηκε στις 27 Ιουνίου 2012.
8. ↑  «0–1: El Barça B se impone en inferioridad» (στα ισπανικά). *Mundo Deportivo*. 8 Σεπτεμβρίου 2012.. Ανακτήθηκε στις 3 Ιουλίου 2016.
9. ↑  «Luis Alberto y Dongou derrumban al Sporting» (στα ισπανικά). *Diario de Sevilla*. 14 Οκτωβρίου 2012.. Ανακτήθηκε στις 7 Απριλίου 2016.
10. ↑  «Del todo a la nada» (στα ισπανικά). *Diario de Jerez*. 14 Ιανουαρίου 2013.. Ανακτήθηκε στις 7 Απριλίου 2016.
11. ↑  «El Barça B consigue sus primeros puntos a costa del Lugo» (στα ισπανικά). *Marca*. 24 Αυγούστου 2013.. Ανακτήθηκε στις 3 Ιουλίου 2016.
12. ↑  «El Barça B se reencuentra con el triunfo en Mendizorroza» (στα ισπανικά). *Diario AS*. 19 Οκτωβρίου 2013.. Ανακτήθηκε στις 3 Ιουλίου 2016.
13. ↑  «Joan Román, cedido al Villarreal» (στα ισπανικά). *Marca*. 31 Ιανουαρίου 2014.. Ανακτήθηκε στις 7 Απριλίου 2016.
14. ↑  «Real Madrid 4–2 Villarreal». BBC Sport. 8 Φεβρουαρίου 2014. Ανακτήθηκε στις 3 Ιουλίου 2016.
15. ↑  «Atlético Madrid 1–0 Villarreal». BBC Sport. 5 Απριλίου 2014. Ανακτήθηκε στις 3 Ιουλίου 2016.
16. ↑  «Barça B staring relegation in the face after loss to Las Palmas on Saturday». *Sport*. 24 Μαΐου 2015.. Ανακτήθηκε στις 7 Απριλίου 2016.
17. ↑  «Former Barça youngster Joan Roman joins Sporting Braga». *Sport*. 28 Ιουνίου 2015.. Ανακτήθηκε στις 7 Απριλίου 2016.
18. ↑  «Remontada con sabor español en el Municipal de Braga» (στα Ισπανικά). Vavel. 17 Αυγούστου 2015. Ανακτήθηκε στις 7 Απριλίου 2016.
19. ↑  «OFICIAL: Rodrigo Pinho, Joan Roman e Ricardo Gomes no Nacional» (στα Πορτογαλικά). Mais Futebol. 18 Ιανουαρίου 2016. Ανακτήθηκε στις 7 Απριλίου 2016.
20. ↑  Ραμίρεζ, Άλβαρο (31 Αυγούστου 2016). «El futbolista Joan Román cambia la isla de Madeira por Breslavia, en Polonia» (στα ισπανικά). *El Desmarque*.. Ανακτήθηκε στις 17 Νοεμβρίου 2019.
21. ↑  «Ex-Manchester City youngster once compared to David Silva heads to Cyprus». MCFC Watch. 21 Ιανουαρίου 2018. Αρχειοθετήθηκε από το πρωτότυπο στις 2019-11-17.. Ανακτήθηκε στις 17 Νοεμβρίου 2019.
22. ↑  «Miedź Legnica. Joan Roman nowym piłkarzem» (στα πολωνικά). Interia. 29 Ιανουαρίου 2019.. Ανακτήθηκε στις 17 Νοεμβρίου 2019.
23. ↑  «Joan Román probará fortuna en Grecia» (στα ισπανικά). Migrantes del Balón. 10 Ιουλίου 2019.. Ανακτήθηκε στις 17 Νοεμβρίου 2019.
24. ↑  «National team career». *www.transfermarkt.com*.

Εξωτερικοί σύνδεσμοι
--------------------

* Προφίλ Χοάν Άνχελ Ρομάν στο BDFutbol
* Προφίλ στο transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Παναιτωλικός – τρέχουσα σύνθεση 2020-21 |
| --- |
|  |
|  | 
* 1 Ροντρίγκεζ
* 2 Αποστολάκης
* 3 Χουχούμης
* 4 Αντούνες
* 5 Βργκοτς
* 6 Βαρόνε
* 7 Καρέλης
* 8 Λούι
* 9 Βέργος
* 10 Μπαρμπόσα
* 11 Ντίαζ (c)
* 13 Κορνέλιους
* 14 Ντουάρτε
* 17 Μάτερσον
* 18 Μπελεβώνης
* 20 Φλόρες
* 21 Περέιρα
* 22 Μελίσσας
* 25 Μορσέι
* 26 Παρδαλός
* 30 Μεντόζα
* 37 Τσιγγάρας
* 45 Μπακαδήμας
* 47 Μαλής
* 54 Λιάβας
* 91 Ανέστης
* Προπονητής: Αναστασίου
 |

 |